มีเพศสัมพันธ์กับแฟนวันที่29ส.ค.63ตอนประมาณ10โมงไม่ได้ป้องกันหลั่งใน กินยาคุมฉุกเฉินตอนประมาณ15.00น พอมาวันที่19ก.ย.63มีเลือดออกเหมือนประจำเดือนแต่มาแค่2วัน (กำหนดประจำเดือนที่จะมาจริงๆคือ20ก.ย.63)จะท้องมั้ยคะ
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ไป ยาคุมฉุกเฉินก็จะช่วยป้องกันการตั้งครรภ์ได้ประมาณ 95% โอกาสในการตั้งครรภ์จึงถือว่ามีน้อยอยู่สำหรับเลือดที่ออกในวันที่ 19 ก.ย. ซึ่งกำหนดใกล้เคียงวันที่ที่ประจำเดือนควรจะมา (คือวันที่ 20 ก.ย.) โดยเลือดออกนาน 2 วัน ก็น่าจะเป็นประจำเดือนได้ค่ะ ซึ่งก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 29 ส.ค. ค่ะ อย่างไรก็ตาม หากเลือดมีปริมาณน้อยมากๆ เช่น แค่พอเปื้อนกางเกงใน ก็อาจไม่ใช่ประจำเดือนก็ได้ ซึ่งอาจต้องลองตรวจหาการตั้งครรภ์ดูด้วยค่ะ